**Приложение № 24**

**ПРОЦЕДУРА ЗА ОПРОСТЕНО ОТЧИТАНЕ**

**НА ВЛАГАНИ ХРАНИТЕЛНИ ПРОДУКТИ ЗА ТОПЪЛ ОБЯД**

*ЗА НАМАЛЯВАНЕ НА АДМИНИСТРАТИВНАТА ТЕЖЕСТ ПРИ ОТЧИТАНЕ НА КОЛИЧЕСТВА И ВИДОВЕ ХРАНИТЕЛНИ ПРОДУКТИ УО ПРЕПОРЪЧВА ПРИЛАГАНЕТО НА МЕХАНИЗЪМ ЗА ОПРОСТЕНО ОТЧИТАНЕ НА РЕАЛНО ВЛОЖЕНИ КОЛИЧЕСТВА ХРАНИТЕЛНИ ПРОДУКТИ ЗА ЕДИНИЦА ПРОДУКТ – ТОПЪЛ ОБЯД***.**

**При изпълнението на конкретен проект, ако се използват едни и същи рецепти при приготвяне на топлия обяд, е ДОПУСТИМО те да се конфигурират по един и същи начин в няколко варианта на месечна база/месечно меню, което от своя страна да намери отражение в съответни варианти на попълнено месечно приложение 12 – до ниво количества по рецепта.**

В случай, че конкретен бенефициент – партньорска организация вземе решение да прилага гореописания механизъм следва да:

1. Уведоми ***предварително*** УО на ОПХ ФЕПНЛ чрез раздел „Кореспонденция“ на ИСУН 2020 с уведомително писмо, подписано от представляващия партньорската организация за периода в който ще се прилага опростения механизъм на отчитане/начало и край/, броя на месечните варианти и приложи към писмото релевантна документация за всеки отделен вариант номериран с пореден номер – в номерирана папка в архивен файл /напр. вариант 1/, съдържащ:
* файл във формат pdf наименован напр. „рецепти\_1“ и номериран с поредния номер на съответния вариант за който се отнасят – съдържа рецептите подредени хронологично в съответствие с месечното меню, за което се отнасят;
* файл във формат pdf наименован напр. „месечно меню\_1“ и номериран с поредния номер на съответния вариант за който се отнася - съдържа месечно меню;
* файл във формат Excel наименован напр. „приложение 12 \_1“ и номериран с поредния номер на съответния вариант за който се отнася – съдържа попълнена информация за всеки ден в колони: „1-во /супа/ по рецепта за 10 порции“, „2-ро /основно ястие/ по рецепта за 10 порции“; „десерт за 10 порции“/ хляб/.
* *Управляващият орган няма да приеме уведомление, ако уведомителното писмо не е подписано представляващия партньорската организация или от лице, което не е изрично упълномощено.*
* *Управляващият орган няма да приема при верификация на искания за плащане използвани варианти, които съдържат разлики/разминавания в количествата на хранителните продукти по приложените рецепти, седмични менюта и приложения 12.*
1. Прилага ***от месеца следващ месеца на уведомяване в ИСУН 2020*** на месечна база минимум за един месец или за повече месеци избраните варианти. При изпълнението на проекта използва приложение 12 за текущия календарен месец от съответния избран вариант, като попълва единствено дата и броя на потребителите за всеки ден и използвайки възможностите Excel таблица за автоматично пресмятане се стига до общите количества хранителни продукти.

*По изключение е допустимо да се коригират количества от различни видове хранителни продукти /за 10 порции/ и/или да се заменят предварително заложени хранителни продукти за деня /например поради различни складови наличности/, като задължително се отразява в „Забележка“ в приложение 12 – датата, хранителния продукт с промяна и причината наложила промяната. Колоните от приложение 12, където е извършена промяната се маркира с червен фон. Прилага се към техническия отчет в ИСУН 2020 и използваната/адаптирана рецепта за деня, изготвена от експерт с необходимата експертиза и образование, и утвърдена от представляващия партньорската организация*

1. Изготвя технически отчет в ИСУН 2020 и в описание на дейност „Закупуване на хранителни продукти“ конкретизира използваните варианти за периода на отчета /например: за м. декември 2018 г. – вариант 3, за м. януари 2019 г. – вариант 2/ , като посочва, че същите са представени предварително на УО с уведомително писмо – цитира се изх. № на писмото и се намира в раздел „Кореспонденция“ в ИСУН 2020 на …….. /дата/. Към отчета се прилагат и съответните приложения 12 с отразени брой потребители и дати на предоставен топъл обяд за календарния месец, за който е приложен варианта.

**При изборът на конкретни варианти на комбинация от рецепти общините биха могли да се възползват от натрупания опит при предоставяне на топлия обяд и исторически данни взети от ежемесечно попълвани приложения 12 предвид многогодишното изпълнение на част от проектите.**

**Управляващият орган при извършваните проверки „на място“ ще проверява за съответствие между ястията от избрания вариант на седмично меню и приготвените за деня на проверката такива, както и за спазване на предвидения грамаж за една порция и действително предоставяния на потребителите**